Lionel Messi

Lionelis Andresas Mesis (; g. 1987 m. birželio 24 d. Rosarijuje) – Argentinos futbolininkas, „Paris Saint-Germain“ klubo puolėjas, laikomas vienu geriausių pasaulio futbolininkų. 2012 m. pagerino visų laikų daugiausiai įmuštų per kalendorinius metus įvarčių rekordą (91 įvartis) ir buvo pripažintas rekordinį, šeštą kartą iš eilės, geriausiu pasaulio futbolininku.

Turi dvigubą Argentinos ir Ispanijos pilietybę. Nuo 2004 iki 2021 m. buvo „FC Barcelona“ klubo puolėjas. Dažnai vadinamas „naujuoju Maradona“.

Karjera 
Jaunasis Mesis pradėjo žaisti futbolą gimtojo Newell's Old Boys klubo sporto mokykloje. 1998 m. jam buvo diagnozuotas augimo hormono (somatotropinas) trūkumas, dėl kurio buvo reikalingas brangus gydymas (900 dolerių per mėnesį). Vienas „FC Barcelona“ trenerių K. Reksačas jau buvo pastebėjęs L. Mesio talentą, todėl pakvietė į Barseloną su pasiūlymu, kad klubas padengs gydymo išlaidas. Būdamas 13 metų L. Mesis pasirašė sutartį su FC Barcelona klubu ir pradėjo žaisti dublerių komandoje, beveik kiekvienose varžybose įmušdamas po įvartį.

2004 m. spalį Lionelis debiutavo Barselonos klube, mače prieš „RCD Espanyol“. 2005 m. gegužės 1 d. įmušė pirmąjį įvartį į „Albacete“ vartus. Gavo pasiūlymą žaisti Ispanijos futbolo rinktinėje, tačiau atsisakė.

2004 m. debiutavo Argentinos jaunimo iki 20 m. rinktinėje. 2005 m. birželį su ja laimėjo Pasaulio jaunimo čempionatą Olandijoje ir tapo rezultatyviausiu žaidėju, įmušusiu 6-is įvarčius. Mesis buvo išrinktas geriausiu čempionato žaidėju.

2005 m. rugpjūčio 4 d. debiutavo Argentinos rinktinėje, mače prieš Vengriją. Mesis sužaidė tik 3 minutes, nes gavo raudoną kortelę.

Su rinktine žaidė 2006 m. pasaulio čempionate, kur per 122-i žaistas minutes įmušė vieną įvartį bei atliko rezultatyvų perdavimą.

2009, 2010, 2011, 2012, 2015, 2019 metais FIFA buvo pripažintas geriausiu pasaulio futbolininku.

2021 m. rugpjūčio 8 d. žaidėjas paskelbė apie karjeros Barselonos klube pabaigą.

Netrukus buvo patvirtinta, kad argentinietis prisijungs prie „Paris St-Germain“ klubo.

Pasiekimai 
FC Barcelona
 Ispanijos lyga: 2004–05, 2005–06, 2008–09, 2009–10, 2010–11, 2012–13, 2014–15, 2015–16, 2017–18, 2018–19 m.
 Ispanijos futbolo taurė: 2008–09, 2011–12, 2014–15, 2015–16, 2016–17, 2017–18, 2020–21 m.
 Ispanijos futbolo supertaurė: 2005, 2006, 2009, 2010, 2011, 2013, 2016, 2018 m.
 UEFA čempionų lyga: 2005–06, 2008–09, 2010–11, 2014–15 m.
 UEFA supertaurė: 2009, 2011, 2015 m.
 FIFA pasaulio klubų taurė: 2009, 2011, 2015 m.
Argentina
 Pasaulio jaunimo iki 20 m. futbolo čempionatas (2005 m. – Argentinos jaunimo iki 20 m. rinktinė)
 Vasaros olimpinės žaidynės: 2008 m.
 Copa América: 2021 m. 

Asmeniniai pasiekimai
 Geriausias pasaulio jaunimo čempionato žaidėjas (2005 m.)
 Rezultatyviausias pasaulio jaunimo čempionato žaidėjas (2005 m.)
 Argentinos metų futbolininkas (2005, 2007, 2008, 2009, 2010, 2011, 2012, 2013, 2015, 2016, 2017, 2019 m.)
 Geriausias Europos futbolininkas (2009, 2010, 2011, 2012, 2015, 2019, 2021 m.)
 FIFA Pasaulio metų žaidėjas ir FIFA geriausias žaidėjas nuo 2017 m. (2009 m., 2019 m.)
 FIFA Ballon d’Or apdovanojimas (2010, 2011, 2012, 2015, 2019, 2021 m.)
 2013 m. 2016 m. Ballon d’Or užėmė antrą vietą.
 2014 m. Pasaulio futbolo čempionato (Brazilija) geriausias žaidėjas, apdovanotas „Auksiniu kamuoliu“.
 2020 m. Laureus World Sports Award metų sportininkas.
 2021 m. Copa América turnyro geriausias žaidėjas.

Dalyvavimas čempionatuose 

|}

Šaltiniai

Nuorodos 

 Žaidėjo svetainė
 bdfutbol
 soccerbase
 national-football-teams

Argentinos futbolininkai